Kriminalomsorgen er organisert i et hierarki bestående av et sentralt nivå med Kriminalomsorgsdirektoratet (tidligere Kriminalomsorgens sentrale forvaltning), et regionalt nivå bestående av fem regionadministrasjoner og et lokalt nivå med individuelle fengsler og friomsorgskontorer. I tillegg kommer Kriminalomsorgens høgskole og utdanningssenter (KRUS), som blant annet har ansvar for etatsutdanningen av fengselsbetjenter, og som er direkte underlagt Kriminalomsorgsdirektoratet.